Marko Albert

Marko Albert (sündinud 25. juunil 1979 Tallinnas) on Eesti triatleet. Sportlasena esindanud Eestit kahtedel Olümpiamängudel. Ateena 2004 ja Peking 2008. Spordikarjäär vältas 20 hooaega 1997-2018. Sportlaskarjääri lõppedes asus treenerina tööle 21CC Triatloniklubis. Tr1hards triatlonigrupi treener. Treeneri kvalifikatsioon EKR 6 tase. World Triatlon Level 2 treener. 

Nimekamad õpilased: Gregor Rasva, Liis Kapten, Beate Jansone, Evamaria Albert, Etriin Everk, Johannes Sikk, Armin Angerjärv, Timmo Jeret, Liis Rametta, Maria Suurna (Jänese). 

 Saavutused 
2004
Ateena olümpiatriatlonis sai Marko Albert 21. koha, kaotades võitjale Uus-Meremaa sportlasele, 33-aastasele Hamish Carterile 4.19. 25-aastane eestlane alustas tublilt, tulles 1,5 km ujumise järel veest neljandana ja kuuludes pärast 40 km rattasõitu teise gruppi, kusjuures kaotust liidrile oli vaid 47 sekundit. 

49 startija hulgas oli maailma edetabelis 84. kohal olevast Albertist tagapool vaid viis triatleeti. Eestlase paremust pidid tunnistama ka kolm eksmaailmameistrit.

Albert alustas särtsakalt, vedades ujujate rivi esimesel kolmandikul ja sai kuivale maale neljandana, kaotust aja 18.01 saanud ameeriklasele Andy Pottsile 12 sekundit. Eestlasest olid ees ka Paulo Myuashiro Brasiiliast ja venelane Igor Sõsojev. Vahetusalas tegutses aga Albert kiiresti ja pääses rattasõidule kolmandana, olles möödunud Sõsojevist.

Rattadistantsi teiseks 8 km ringiks oli formeerunud 15-liikmeline juhtgrupp, kuhu kuulus ka Marko. Kolmanda ringi tõusu järel pääsesid eest kuus meest, kes distantsi teise poolega suurendasid vahe enne jooksu jälitajatega enam kui 40 sekundile. Albert pedaalis vapralt teises üheksaliikmelises grupis ja sai rattasõidu järel 15. vaheaja. 
Albert, kes oli enne olümpiat hädas jalavigastusega, saabus esimeselt jooksuringilt 18. kohaga, kaotust juhtijatele 2.02. Järgmisel ringil oli eestlane langenud kahe koha võrra ja vahe juhtijatega suurenenud veel minuti võrra.

"Esimene ring polnud hea, kuid teisel ja kolmandal hakkasin juba liikuma," rääkis Albert.

2008
Pekingi olümpiamängudel sai Marko Albert 41. koha. Ta kaotas võitjale 5.20,30. Pärast ujumist oli ta 10. ning pärast rattasõitu 43. kohal.

2011
2011. aasta Hawaii Ironmanil sai Marko Albert ajaga 8:35:18 võistluse 13. koha. See oli eestlaste seni parim aeg antud võistlusel ja parima koha kordamine.Marko Albert tuli Hawaii Ironmanil 13. kohale jooksja.ee, 9. oktoober 2011

2012
2012. aasta Melbourne'i Ironmanil sai Marko Albert võistluse 9. koha koguajaga 8:18.04 (3,8 km ujumist 47:13 (3.), 180 km rattasõit 4:29.55 ja maratonijooks 2:57.35).

2012. aasta Ironman 70.3 Racine'il sai Marko Albert esikoha ajaga 3:59:23. 

 2013 
2013. aasta Uus-Meremaa Ironmanil sai Marko Albert 2. koha koguajaga 8:25.30.

 2014 
2014. aastal võitis Marko Albert Ironman New Zealandi Cameron Browni ja Terenzo Bozzone'i eest koguajaga 8:17.33: 3,8 km ujumist 46:10 (kiireim aeg), 180 km rattasõit 4:36.42 (kiireim aeg) ja maratonijooks 2:50.05 (teine jooksuaeg).

Märkimisväärsemad tulemused
 Aasta Võistlus Koht2018Ironman Tallinn3.2018ITU Long Course World Championships Odense3.2017Ironman European Championships Frankfurt7.2017Ironman 70.3 Victoria1.2017Ironman New Zealand4.2016Ironman World Championships14.2016Ironman European Championship Frankfurt4.2016Ironman African Championship South Africa3.2014 Ironman New Zealand 1.2014 Ironman Austria 5.2014 Ironman 70.3 South Africa 10.2014 Ironman 70.3 Italy 7.2013 Ironman New Zealand 2.2013 Ironman 70.3 Geelong 7.2013 Ironman 70.3 South Africa 4.2012 Ironman 70.3 Racine 1.2012 Ironman New Zealand 6.2012 Ironman Melbourne 9.2011 Ironman World Championships 13.2011 Ironman Austria 3.2011 Ironman 70.3 US Open Championships, Galveston 6.2010 Ironman 70.3 Austin 2.2009 Ironman 70.3 St Pölten 4.

 Tunnustus 

 2019 Eesti Vabariigi spordipreemia (triatlonist, pronksmedali eest triatloni pika distantsi maailmameistrivõistlustel)

 Isiklikku 
Marko Albert on 189 cm pikk ja kaalub 79 kg. Ta elab Tallinnas ja kuulub klubisse Triatloniklubi 21CC. Tema treener on Jüri Käen. Albert lõpetas 1997. aastal Eesti Spordigümnaasiumi ujumise erialal , 2001. aastal Sisekaitseakadeemia 2021 Tartu Ülikooli Majandusteaduskonnas magistriõppe. Ujumisega tegeles üksteist aastat,1986-1997. Triatloniga tegeleb 1997. aastast. Tema eeskuju triatleetidest on Kirill Litovtšenko. Eesmärk spordis on saada paremaks. Hobideks on filmid, lugemine ja hispaania keel. Abielus (2006), kolme lapse isa. 

Tema isa Mati Albert on endine suusataja, onu on Meelis Albert ning õde Maria Albert on endine ujuja.

Viited

 Välislingid 
 Marko Alberti koduleht
World Triathlon tulemused
Ironman, 70.3 tulemused https://www.coachcox.co.uk/imstats/athlete/66882/
Kristi Vahemaa, "Marko Albert: mingit porgandit on vaja, mis sunniks enam tööle" Eesti Päevaleht, 13. juuni 2009


Kategooria:Eesti triatleedid
Kategooria:Sündinud 1979